
Projektas Nr. XVP-1373(2)

LIETUVOS RESPUBLIKOS 
TURTO AREŠTO AKTŲ REGISTRO ĮSTATYMO NR. VIII-1375 PAKEITIMO
ĮSTATYMAS

2026 m.               d. Nr.
Vilnius

 straipsnis. 
Pakeisti Lietuvos Respublikos turto arešto aktų registro įstatymą Nr. VIII-1375 ir jį išdėstyti taip:
„LIETUVOS RESPUBLIKOS
TURTO AREŠTO AKTŲ REGISTRAVIMO
ĮSTATYMAS

 straipsnis. 
Šis įstatymas nustato Turto arešto aktų registro (toliau – Registras), tvarkomo Turto arešto aktų registro informacinėje sistemoje (toliau – Informacinė sistema), rūšį, Registro objektus ir juos apibūdinančių duomenų rinkinius, Informacinės sistemos valdytoją, duomenų valdytoją, Informacinėje sistemoje tvarkomų duomenų registravimo teisinių pasekmių atsiradimo momentą ir šių duomenų teisinį statusą, jų tvarkymo ir teikimo tvarką.

 straipsnis. 
. Turto areštas – priverstinis nuosavybės teisės į turtą arba atskirų jos sudedamųjų dalių – turto valdymo, naudojimosi ar disponavimo juo – laikinas draudimas ar ribojimas siekiant užtikrinti įrodymus, civilinį ieškinį, galimą turto konfiskavimą, išplėstinį turto konfiskavimą, civilinį turto konfiskavimą ar nusikalstamu būdu užvaldyto turto grąžinimą savininkui ar teisėtam valdytojui, taip pat baudų ir nesumokėtų įmokų išieškojimą, kreditorių reikalavimų patenkinimą, kitų reikalavimų, iš įstatymų kylančių prievolių ir įsipareigojimų įvykdymą.
. Turto arešto aktas – dokumentas, kuriuo įforminamas teismo, antstolio, prokuroro, kito valstybės institucijos ar įstaigos pareigūno ar valstybės įgalioto asmens sprendimas priverstinai tam tikram laikui drausti ar riboti nuosavybės teises į turtą.
.  Teisės disponuoti turtu draudimas ar ribojimas – priverstinis laikinas draudimas ar ribojimas turtą parduoti, kitaip perleisti, taip pat išnuomoti, įkeisti arba kitokiu būdu keisti jo teisinę būklę.
. Teisės naudoti turtą draudimas ar ribojimas – priverstinis laikinas draudimas ar ribojimas naudoti turto savybes naudotojo reikmėms tenkinti.
. Teisės valdyti turtą draudimas ar ribojimas – priverstinis laikinas draudimas ar ribojimas daryti turtui fizinį ir ūkinį poveikį.
. Kitos šiame įstatyme vartojamos sąvokos suprantamos taip, kaip apibrėžiamos Lietuvos Respublikos baudžiamojo proceso kodekse, Lietuvos Respublikos civilinio proceso kodekse, Lietuvos Respublikos valstybės informacinių išteklių valdymo įstatyme ir Lietuvos Respublikos valstybės tarnybos įstatyme.

 straipsnis. 
. Registras pagal Registro objektų svarbą priskiriamas prie kitų registrų rūšies.
. Registro objektai yra teismo, antstolio, prokuroro, kito valstybės institucijos ar įstaigos pareigūno ar valstybės įgalioto asmens (toliau – įgalioti subjektai) priimti turto arešto aktai, kuriais laikinai priverstinai draudžiamos ar ribojamos nuosavybės teisės į Lietuvos Respublikoje esantį ir (ar) registruotą turtą jį areštuojant. 

 straipsnis. 
. Informacinėje sistemoje tvarkomi šio įstatymo 3 straipsnio 2 dalyje nurodytus Registro objektus apibūdinančių duomenų apie turto arešto aktą, areštuotą turtą, kreditorių, skolininką, areštuoto turto savininką (-us) ir šių duomenų registraciją rinkiniai. 
. Duomenų rinkinius sudarantys duomenys detalizuojami Informacinės sistemos nuostatuose.

 straipsnis. 
Informacinės sistemos valdytoja ir duomenų, įskaitant asmens duomenis, valdytoja yra Lietuvos Respublikos teisingumo ministerija. 

 straipsnis. 
. Asmeniui, kurio turtas areštuotas, teisinės pasekmės dėl turto arešto atsiranda nuo turto arešto akto paskelbimo jam momento, o kai nėra galimybių paskelbti, – nuo turto arešto akto įregistravimo Informacinėje sistemoje momento, jeigu kituose Lietuvos Respublikos įstatymuose nenustatyta kitaip.
. Tretiesiems asmenims teisinės pasekmės dėl turto arešto atsiranda nuo turto arešto akto įregistravimo Informacinėje sistemoje momento, jeigu kituose Lietuvos Respublikos įstatymuose nenustatyta kitaip.
. Visi turto arešto akto duomenys, įrašyti į Informacinę sistemą, laikomi teisingais ir išsamiais tol, kol jie nenuginčijami ir (ar) nepakeičiami Lietuvos Respublikos įstatymų, tiesiogiai taikomų Europos Sąjungos teisės aktų, Lietuvos Respublikos tarptautinių sutarčių ir Informacinės sistemos nuostatų nustatyta tvarka.

 straipsnis. 
. Informacinėje sistemoje tvarkomi duomenys, išskyrus asmens duomenis, yra vieši. Su šiais duomenimis Informacinės sistemos nuostatų nustatyta tvarka gali susipažinti kiekvienas asmuo.
. Laikoma, kad turto arešto akto duomenys žinomi, jeigu turto arešto aktas įregistruotas Informacinėje sistemoje.
. Informacinėje sistemoje tvarkomų duomenų tvarkymo tikslas yra taikomo turto arešto akto duomenų viešinimas.

 straipsnis. 
. Turto arešto aktas įregistruojamas Informacinėje sistemoje, iš jos išregistruojamas, jo duomenys joje keičiami arba šio įstatymo 11 straipsnio 1 dalyje nustatytais atvejais priimamas sprendimas atsisakyti turto arešto aktą įregistruoti, išregistruoti ar pakeisti jo duomenis nedelsiant, ne vėliau kaip per 8 darbo valandas nuo turto arešto akto, sprendimo dėl jo duomenų pakeitimo ar jo panaikinimo gavimo Informacinėje sistemoje momento. 
. Duomenų tvarkytojo sprendimai turto arešto aktą įregistruoti Informacinėje sistemoje, iš jos išregistruoti ar joje pakeisti jo duomenis priimami atitinkamai duomenis įrašant, juos pakeičiant arba išbraukiant iš jos, išskyrus Informacinės sistemos nuostatuose nustatytus atvejus, kai duomenys įrašomi į Informacinę sistemą automatiškai.
. Turto arešto aktų registravimo tvarka nustatyta Informacinės sistemos nuostatuose.

 straipsnis. 
Informacinėje sistemoje tvarkomi duomenys keičiami, kai duomenų tvarkytojui pateikiami dokumento (sprendimo, nutarties, nutarimo, papildomo turto arešto akto ir kt.), kuriuo pakeistas turto arešto aktas, duomenys, taip pat, kai gaunamas kitos informacinės sistemos duomenų tvarkytojo pranešimas apie areštuoto turto duomenų pakeitimą. 

 straipsnis. 
Turto arešto aktas išregistruojamas Informacinės sistemos nuostatų nustatyta tvarka, kai yra bent vienas iš šių išregistravimo pagrindų:
) turto arešto aktą priėmusio ar jį panaikinti turinčio teisę įgalioto subjekto sprendimas panaikinti turto areštą;
) pateikti turto pardavimo (perdavimo išieškotojui) akto duomenys, kai turtas parduotas (perduotas išieškotojui) Civilinio proceso kodekso 702 straipsnyje, 746 straipsnio 7 dalyje ir 766 straipsnio 8 dalyje nustatyta tvarka;
) Civilinio proceso kodekso 150 straipsnio 3 dalyje numatytas antstolio pranešimas apie laikinųjų apsaugos priemonių taikymo pabaigą;
) pasibaigęs turto arešto terminas;
) Civilinio proceso kodekso 147 straipsnio 6 dalyje nustatytais atvejais;
) Civilinio kodekso 6.927 straipsnio 3 dalyje nustatytu atveju;
) kai Lietuvos Respublikoje įregistruotas juridinis asmuo, juridinio asmens filialas ir atstovybė, užsienio juridinio asmens ir kitos organizacijos filialas ir atstovybė, Informacinėje sistemoje registruotame turto arešto akte nurodytas kaip skolininkas ar areštuojamo turto savininkas, yra išregistruotas iš Juridinių asmenų registro informacinės sistemos;
) kai Informacinėje sistemoje registruotame turto arešto akte nurodytas areštuotas turtas yra netinkamai identifikuotas (nepateikti (pateikti ne visi) Informacinės sistemos nuostatuose nurodyti turtą identifikuojantys duomenys, nepateiktas informacinės sistemos, kurioje registruojamas turtas, suteiktas identifikavimo kodas (jeigu turtas registruotas informacinėje sistemoje), išskyrus Civilinio proceso kodekse ir Baudžiamojo proceso kodekse numatytus atvejus, kuriais išsamūs turtą identifikuojantys duomenys gali būti nenurodomi);
) areštuotą turtą konfiskavus valstybės naudai pagal įsiteisėjusius teismo sprendimą, nutartį, įsakymą, nutarimą ar nuosprendį (toliau – teismo sprendimas).

 straipsnis. 
. Duomenų tvarkytojas atsisako įregistruoti, išregistruoti turto arešto aktą ar pakeisti jo duomenis, jeigu nustatoma bent viena iš šių aplinkybių:
) turto arešto akte nėra Informacinės sistemos nuostatuose nustatytų duomenų, būtinų asmeniui ir (ar) turtui, dėl kurių priimtas turto arešto aktas, identifikuoti;
) turto arešto aktą ar sprendimą dėl jo duomenų pakeitimo ar jo panaikinimo priėmė ar pateikė asmuo, kuris pagal Civilinio proceso kodeksą, Baudžiamojo proceso kodeksą ar kitus įstatymus nėra subjektas, turintis teisę pateikti arba priimti, pakeisti ar panaikinti turto arešto aktą;
) pateiktas Informacinėje sistemoje neregistruoto turto arešto akto ar jo duomenų pakeitimą, jo panaikinimą patvirtinantis dokumentas arba turto arešto aktas pateiktas pakartotinai; 
) vykdyti pateiktas neįsiteisėjęs teismo sprendimas, išskyrus teisės aktuose nustatytus skubaus teismo sprendimo vykdymo atvejus.
. Atsisakymas įregistruoti, išregistruoti turto arešto aktą ar pakeisti jo duomenis įforminamas ir pateikiamas turto arešto aktą, jo duomenų pakeitimą ar jo panaikinimą patvirtinantį dokumentą priėmusiam subjektui Informacinės sistemos nuostatų nustatyta tvarka. 
. Atsisakymas įregistruoti, išregistruoti turto arešto aktą ar pakeisti jo duomenis gali būti skundžiamas Lietuvos Respublikos administracinių bylų teisenos įstatymo nustatyta tvarka.

 straipsnis. 
. Informacinėje sistemoje tvarkomų duomenų teikimo tvarka nustatyta Informacinės sistemos nuostatuose.
. Informacinėje sistemoje tvarkomi duomenys teikiami atlygintinai, jeigu šiame įstatyme ar kituose Lietuvos Respublikos įstatymuose, tiesiogiai taikomuose Europos Sąjungos teisės aktuose ar Lietuvos Respublikos tarptautinėse sutartyse nenustatyta kitaip.
. Informacinėje sistemoje tvarkomi duomenys neatlygintinai teikiami:
) duomenų subjektams įgyvendinant 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrojo duomenų apsaugos reglamento) 15 straipsnyje nustatytą teisę susipažinti su asmens duomenimis;
) kitoms informacinėms sistemoms sąveikos būdu;
) valstybės ir savivaldybių institucijoms ir įstaigoms teisės aktų nustatytoms funkcijoms atlikti;
) žurnalistams, vadovaujantis Lietuvos Respublikos visuomenės informavimo įstatymo nustatytomis sąlygomis.
. Informacinėje sistemoje tvarkomi duomenys teikiami laikantis Valstybės informacinių išteklių valdymo įstatymo 28 straipsnio 11 dalyje nurodytų apribojimų, Reglamento (ES) 2016/679 5 straipsnyje apibrėžtų asmens duomenų tvarkymo principų ir Reglamento (ES) 2016/679 6 straipsnyje nustatytų asmens duomenų teisėto tvarkymo sąlygų, taip pat atsižvelgiant į Lietuvos Respublikos asmens duomenų teisinės apsaugos įstatymo 3 straipsnyje nustatytus asmens kodo tvarkymo ypatumus.
. Informacinėje sistemoje tvarkomi duomenys, išskyrus asmens duomenis ir duomenis, susijusius su valstybės ar tarnybos paslaptimi, taip pat duomenis, sudarančius juridinio asmens konfidencialiąją informaciją ar galinčius atskleisti jo komercinę (verslo) paslaptį, yra atveriami pakartotinai naudoti. 

 straipsnis. 
Šis įstatymas taikomas turto arešto aktams, priimtiems po 2002 m. sausio 1 d. Turto areštas iki 2001 m. gruodžio 31 d. įregistruotas informacinėje sistemoje, kurioje įregistruotas turtas, išregistruojamas iš informacinės sistemos, kurioje įregistruotas turtas, kai šios informacinės sistemos tvarkytojui pateikiamas sprendimas dėl turto arešto panaikinimo ar kitas dokumentas, patvirtinantis turto arešto pabaigą.“

 straipsnis. 
. Šis įstatymas, išskyrus šio straipsnio 2 dalį, įsigalioja 2027 m. sausio 1 d.
. Lietuvos Respublikos Vyriausybė ir teisingumo ministras iki 2026 m. gruodžio 31 d. priima šio įstatymo įgyvendinamuosius teisės aktus.
. Įsigaliojus šiam įstatymui, kituose teisės aktuose vartojamą pavadinimą „Turto arešto aktų registras“ atitinka pavadinimas „Turto arešto aktų registro informacinė sistema“, o pavadinimą „Turto arešto aktų registro įstatymas“ atitinka pavadinimas „Turto arešto aktų registravimo įstatymas“. 


Skelbiu šį Lietuvos Respublikos Seimo priimtą įstatymą.



Respublikos Prezidentas




